ສືມວນຊົນເອີລົບຕີລາຄາຄວາມໝາຍການຢ້ຽມຢາມ ອາເມລິກາ ຂອງທ່ານເລຂາທິການໃຫຍ່ ຫງວຽນຟຸຈ້ອງ
(ທ່ານເລຂາທິການໃຫຍ່ ຫງວຽນຟຸຈ້ອງ ແລະ
ທ່ານປະທານາທິບໍດີ Barack Obama)
ຂ່າວສານເອີລົບ “Euro Presse Image”, ວັນທີ 10/07, ໄດ້ລົງບົດວິຈານກ່ຽວກັບການຢ້ຽມຢາມອາເມລິກາ ຂອງທ່ານເລຂາທິການໃຫຍ່ຄະນະບໍລິການງານສູນກາງພັກກອມມູນິດຫວຽດນາມ ຫງວຽນຟຸຈ້ອງ. ບົດຂຽນໄດ້ເນັ້ນໜັກວ່າ ການຢ້ຽມຢາມຖືກດຳເນີນໄປກົງກັບໂອກາດ 2 ປະເທດສະເຫຼີມສະຫຼອງ 20 ປີແຫ່ງວັນສ້າງການພົວພັນເປັນປົກກະຕິ, 40 ປີແຫ່ງວັນສິ້ນສຸດສົງຄາມ ແລະ ທ້ອນໂຮມປະເທດຊາດເປັນເອກະພາບ. ການຢ້ຽມຢາມມີຄວາມໝານເປັນສັນຍາລັັກພິເສດ, ຍ້ອນນີ້ແມ່ນຄັ້ງທຳອິດທີ່ການນຳພັກກອມມູນິດຫວຽດນາມ ໄປຢ້ຽມຢາມສະຫະລັດອາເມລິກາ ຢ່າງເປັນທາງການ.
ບົດໜັງສື່ພິມໄດ້ຄັດຄຳເວົ້າຂອງສາມສະດາຈານ Jonathan London, ສັງກັດມະຫາວິທະຍາໄລຮົ່ງກົງ (ຈີນ) ໄດ້ລົງພິມໃນໜັງສື່ພິມ Wall Street Journal ໄດຍເວົ້າວ່າເຫດການ ການນຳພັກກອມມູນິດຫວຽດນາມ ໄປອາເມລິກາ ສະແດງໃຫ້ເຫັນວ່າ ຫວຽດນາມ ພວມປະຕິບັດນະໂຍບາຍສ້າງຄວາມດຸງດຽງດ້ານຍຸດທະສາດ. ການຢ້ຽມຢາມ ບໍ່ພຽງແຕ່ນອນໃນບັນຫາຍຸດທະສາດເທົ່ານັ້ນ, ຫາກທັງມີເນື້ອໃນການຄ້າສຳຄັນອີກດ້ວຍ. ນັ້ນແມ່ນເລື່ອງຫວຽດນາມ ນອນໃນຈຳນວນ 12 ປະເທດເຂົ້າຮ່ວມການເຈລະຈາສັນຍາຄູ່ຮ່ວມມືຂ້າມປາຊີຟິກ, ໂດຍອະເມລິກາເປັນຜູ້ລິດເລີ່ມທີ່ມີຄວາມໝາຍສຳຄັນພິເສດໃນສະພາບທີ່ຈີນ ພວມເພີ່ມທະວີກຳລັງແຮງນັບທັງທາງດ້ານເສດຖະກິດ ແລະ ບົດບາດຍຸດທະສາດຢູ່ອາຊີ - ປາຊີຟິກ. ກ່ອນໜ້ານັ້ນ, ສື່ຂ່າວອິນເຕີແມັດ “7sur7.be” ກໍ່ລົງບົດຂຽນກ່ຽວກັບການພົບປະລະຫວ່າງທ່ານເລຂາທິການໃຫຍ່ ຫງວຽນຟຸຈ້ອງ ແລະ ສະມາຊິກສະພາສູງອາເມລິກາ John McCain, ແມ່ນຜູ້ເຄີຍເປັນອະດີດນັກໂທດອາເມລິກາ ໃນສົງຄາມຢູ່ຫວຽດນາມ.
(ແຫຼ່ງຄັດຈາກ VOV)